|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ajka Város Önkormányzata Képviselő-testületének a 25/2021.(XI.30.) és a 29/2020. (IX.18.) önkormányzati rendeletekkel módosított****21/2020. (VIII.19.) önkormányzati rendelete****a helyi közművelődési feladatok ellátásáról**Ajka Város Önkormányzata Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében biztosított véleményezési jogkörében eljáró Ajka Város Német Nemzetiségi Önkormányzat és Ajka Város Roma Nemzetiségi Önkormányzat véleményének kikérésével a következőket rendeli el:[[1]](#footnote-1)**1. A rendelet felülvizsgálata[[2]](#footnote-2)****1. § [[3]](#footnote-3)****2.** § Az Önkormányzat Képviselő-testülete közművelődési rendeletét a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) 83/A. § (2) bekezdése alapján ötévente felülvizsgálja és indokolt esetben módosítja.**2.   A közművelődési feladatok ellátásának alapelvei****3. §** (1) A közművelődési szolgáltatást igénybe vevők joga, hogy a) igénybe vegyék a közművelődési közfeladatot ellátó intézmények szolgáltatásait, valamint a közművelődési szolgáltatást nyújtó szervezetek szolgáltatásait,b) tudásukat, műveltségüket, készségeiket gyarapítsák, közösségi művelődési jogaikat érvényesítsék, művelődési céljaik megvalósításához lehetőséget, szakmai támogatást kapjanak.(2)  Az Önkormányzat a közművelődési feladatok ellátása sorána) támogatja a tudományos és művészeti tevékenységet, a helytörténeti kutatásokat, a múzeumok és közgyűjtemények fenntartását, feladatellátását, az ismeretszerző, az amatőr alkotó, művelődő közösségek munkáját, b) a szakmai önállóság tiszteletben tartásával és biztosításával együttműködik a kulturális, tudományos, művészeti tevékenységet végző szervezetekkel, c) költségvetési lehetőségei keretei között támogatja az egyéni, közösségi és intézményi kulturális, művészeti, tudományos kezdeményezéseket,d) segítséget nyújt a kulturális, művészeti, tudományos rendezvények szervezéséhez, lebonyolításához, a település környezeti, szellemi, művészeti értékeinek, hagyományainak feltárásához, megismertetéséhez, a helyi művelődési szokások gondozásához, gazdagításához, a szabadidő kulturális célú eltöltéséhez szükséges feltételek biztosításához,e) szélesíti a település kulturális kapcsolatrendszerét,f) az általa alapított kitüntetésekkel, díjakkal elismeri a kiemelkedő helyi kulturális és közművelődési tevékenységet folytató szervezetek, személyek munkáját.(3) Az Önkormányzat a közművelődési szolgáltatásokról az önkormányzat honlapján, a helyi sajtóban, médiaszolgáltatók útján, tájékoztató kiadványokban, műsorfüzetekben, plakátokon folyamatos tájékoztatást nyújt.1. **Értelmező rendelkezések**

**4. §** (1) E rendelet alkalmazásában1. közművelődés: meghatározott szervezetekhez, intézményekhez köthető, az egyének és közösségek művelődési aktivitását felkeltő, segítő, ön- és társadalomfejlesztő feltétel- és tevékenységrendszer.2. közművelődési alapszolgáltatás: a Kultv. által meghatározottak szerinti szolgáltatások.**4. Az Önkormányzat közművelődési feladatai****5. §** (1) Az Önkormányzat a Magyarország  helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában, valamint a Kultv. 76. § (3) bekezdésében rögzített közművelődési alapszolgáltatások ellátását az e rendeletben szabályozott formában és módon biztosítja: (2) A Kultv. 76. § (3) bekezdés a) pontjában meghatározott közművelődési alapszolgáltatás biztosításának módja különösen:a) Helyszín biztosítása egyesületek, amatőr művészeti csoportok, klubok, körök számára rendszeresen vagy alkalomszerűen, foglalkozásaik, rendezvényeik megtartásához.b) Bemutatkozási lehetőség biztosítása a településen működő művelődő közösségek számáraba) városi rendezvényeken, kulturális és szabadidős programok keretében,bb) kiállítások, bemutatók rendezésével,bc) helyi média útján (Ajka Tv, Ajkai Szó).c) Művelődő közösségek tapasztalatszerzésének, szakmai fejlődésének támogatása más településen működő művelődő közösségekkel történő kapcsolatfelvétel és kapcsolattartás ösztönzésével, előadások szervezésével.(3) A Kultv. 76. § (3) bekezdés b) pontjában meghatározott közművelődési alapszolgáltatás biztosításának módja különösen:a) Valamennyi korosztály művelődését segítő, a generációk közötti kapcsolattartást erősítő programok – színházi előadások, koncertek, kiállítások, bemutatók – szervezése.b) A testi, lelki egészség megőrzését szolgáló programok, előadások szervezése.c) Esélyegyenlőségi célcsoportok iránti elfogadást, támogató attitűdöt erősítő programok szervezése.d) Helyi újság kiadása, helyi televízió, önkormányzati honlap működtetése.e) Együttműködés ösztönzése, támogatása a településen működő köznevelési, szociális és gyermekvédelmi, közművelődési, közgyűjteményi intézmények és civil szervezetek között.f) A helyi társadalom kiemelkedő közösségei, személyiségei tevékenységének bemutatása, elismerése.g) Önkéntes tevékenység támogatása, népszerűsítése.(4) A Kultv. 76. § (3) bekezdés c) pontjában meghatározott közművelődési alapszolgáltatás biztosításának módja különösen:a) Ismeretterjesztő előadások, tematikus napok, vetélkedők szervezése a köznevelési intézményekkel, civil szervezetekkel együttműködve, valamennyi korosztály számára.b) Óvodás és általános iskolás korú gyermekek számára a nyári szünidő hasznos eltöltésére, ismeretterjesztésre, érdeklődési körükben tudásuk elmélyítésére napközis táborok szervezése, támogatása.c) Idős korosztály körében a digitális világban történő eligazodást segítő tevékenységek megvalósítása.d)[[4]](#footnote-4) nyomtatott és elektronikus kiadványok kiadása.(5) A Kultv. 76. § (3) bekezdés d) pontjában meghatározott közművelődési alapszolgáltatás biztosításának módja különösen:a) Helytörténeti, településtörténeti, képzőművészeti és fotókiállítások, táborok  rendezése, tudományos emlékülések szervezése, támogatása, gyűjtők anyagának bemutatásab) Helyi Értéktár Bizottság létrehozása, működésének támogatása.c) Helyi értékeket feltáró, védő, gazdagító összefogások ösztönzése, kiadványok, könyvkiadás támogatása.d) Nemzeti ünnepekhez méltó megemlékezések szervezése, nemzeti identitást erősítő, hagyományokat őrző, átörökítő programok szervezése, támogatása.e) Ünnepek kultúrájának gondozása, helyi hagyományok felelevenítése, művelődő közösségek ez irányú tevékenységének támogatása.f) Külhoni magyar szervezetekkel, csoportokkal való kapcsolatfelvétel és kapcsolattartás ösztönzése, támogatása.g) Testvérvárosi kapcsolatok ápolása.h) Ajka várossá nyilvánítása évfordulójáról 5 évenként történő méltó megemlékezés megszervezése.(6) A Kultv. 76. § (3) bekezdés e) pontjában meghatározott közművelődési alapszolgáltatás biztosításának módja különösen:a) Az amatőr művészeti csoportok, szakkörök, klubok létrejöttének és működésének támogatása.b) Az a) pontban felsoroltak részére a működésükhöz szükséges infrastrukturális feltételek, szakmai eszközök részleges biztosítása vagy közreműködés a feltételek biztosításában.(7) A Kultv. 76. § (3) bekezdés f) pontjában meghatározott közművelődési alapszolgáltatás biztosításának módja különösen:a) Ajka városban élő, hátrányos helyzetű személyek tehetségének kibontakoztatása, fejlesztése érdekében művészeti és egyéb szakkörök, klubok működtetése.b) Az a) pontban jelzett csoportok működéséhez szükséges infrastrukturális feltételek, szakmai eszközök részleges biztosítása vagy közreműködés a feltételek biztosításában.**5. Az Önkormányzat közművelődési feladatellátásának szervezeti keretei****6. §[[5]](#footnote-5)** (1)[[6]](#footnote-6) Az Önkormányzat az 5. §-ban meghatározott közművelődési feladatai ellátását elsősorban a Nagy László Városi Könyvtár és Szabadidőközpont közművelődési intézmény (székhelye: 8400 Ajka, Szabadság tér 13.), valamint a Regenbogen Német Nemzetiségi Óvoda és Művelődési Ház (székhelye: 8447 Ajka, Gyepesi utca 3.) fenntartásával biztosítja. (2) A Nagy László Városi Könyvtár és Szabadidő Központ telephelyei:a) Kaszinó (8400 Ajka, Újélet u. 8.)b) Ajka Bakonygyepes Művelődési Ház (8400 Ajka, Forrás u. 1.)c) Ajkai Helytörténeti Kiállítás (8400 Ajka, Borsos Miklós Park)d) Ajkai Bányászati Kiállítás (8400 Ajka Parkerdő)e) Padragi Művelődési Ház és Fiókkönyvtár (8451 Ajka, Iparos u. 5.)f) Ajkarendeki Fiókkönyvtár (8447 Ajka-Ajkarendek, Nyíres u. 26.)g) József Attila utcai közösségi Épület (8400 Ajka, József A. u. 30.)h) Bódéi Közösségi Ház (8400 Ajka, Bartók Béla u. 52.)i) Csingeri Közösségi Ház (8400 Ajka, Feketegyémánt u. 5.)j) Babucsai Közösségi Ház (8400 Ajka, Csók u. 1.)k) Tósoki Közösségi Ház (8400 Ajka, Szent István u. 75.)l) Tósokberéndi Fiók és Iskolai Könyvtár ((8400 Ajka, Dobó Katica u. 16.)(3) A közművelődési intézmény típusa: művelődési központ.(4) Az 5. §-ban meghatározott közművelődési feladatok ellátásában együttműködő partnerek:a) Ajkai Média Nonprofit Korlátolt Felelősségű Társaság, 8400 Ajka, Szabadság tér 12.b) Ajka Városért Alapítvány 8400 Ajka, Szabadság tér 12.c) Molnár Gábor Műhely Alapítvány, 8400 Ajka, Móra Ferenc u. 30.d) Kristályvölgy Egyesület, 8400 Ajka, Sport utca 17. (5) A Nagy László Városi Könyvtár és Szabadidőközpont a rendelet 5. §-ában, a Regenbogen Nemzetiségi Óvoda és Művelődési Ház a rendelet 5. § (2) bekezdés a) pontjában, b) pont ba) és bb) alpontjában és c) pontjában, 5. § (3) bekezdés b), c) és e) pontjában, valamint az 5. § (6) bekezdésében rögzített feladatokat látja el.**7. §** (1) A közművelődési közfeladatot ellátó intézmények és a közművelődési szolgáltatást nyújtó szervezetek által el nem látott tevékenységi területeken az Önkormányzat az egyes közművelődési részfeladatok ellátásába - egyedi megállapodás alapján - közművelődési tevékenységet folytató magánszemélyeket, szervezeteket bevonhat.(2) Az Önkormányzat közművelődési feladatainak ellátása érdekében együttműködik:a) a városban közművelődési tevékenységet folytató társadalmi és civil szervezetekkel,b) a városban működő nemzetiségi önkormányzatokkal,c) a városban kulturális tevékenységet végző, városi székhelyű gazdasági társaságokkal, magánszemélyekkel,d) egyházak,e) közművelődési feladatokat ellátó országos, megyei és fővárosi szervekkel, szervezetekkel, intézményekkel, gazdasági társaságokkal és más személyekkel.**6. Közművelődési megállapodás****8. §** (1) Az Önkormányzat a fenntartásában működő közművelődési közfeladatot ellátó intézmények által el nem látott közművelődési feladatok teljesítése érdekében a (3) bekezdésben rögzített feltételeknek megfelelő közművelődési szolgáltatást nyújtó, szervezettel köthet közművelődési megállapodást.(2) Közművelődési megállapodás közművelődési részfeladat vagy részfeladatok ellátására köthető. (3) Közművelődési megállapodás azzal a szervezettel köthető, amely:a) rendszeres közművelődési tevékenységet is folytat, ésb) a bíróság jogerős bejegyző végzéssel nyilvántartásba vette, ésc) legalább egy tagja vagy alkalmazottja közművelődési szakképzettséggel rendelkezik, ésd) nincs köztartozása.(4) Közművelődési megállapodás azzal a gazdasági   társasággal köthető, amely:a) társasági szerződésében és a közhiteles cégnyilvántartásban szerepel a közművelődési tevékenység, ésb)  korlátolt felelősségű társaság esetén az ügyvezetője vagy legalább egy alkalmazottja, betéti társaság esetén legalább egy tagja vagy alkalmazottja közművelődési szakképzettséggel rendelkezik, ésc) átlátható szervezetnek minősül, ésd) nincs köztartozása.(5) Közművelődési megállapodás azzal  a magánszeméllyel köthető, aki:a) közművelődési szakképzettséggel ésb) több éves szakmai gyakorlattal rendelkezik, ésc)  nincs köztartozása.**7. A közművelődési tevékenység finanszírozása****9. §**(1)  Az Önkormányzata közművelődési alapszolgáltatások ellátását saját költségvetéséből finanszírozza. Ennek forrása az önkormányzati saját bevétel, a központi költségvetésből származó állami hozzájárulás, a központi forrásból pályázati úton elnyerhető támogatás, elkülönített állami pénzalapokból valamint egyéb támogatóktól pályázati úton elnyerhető támogatás.(2) Az Önkormányzat az éves költségvetésében biztosítja az általa fenntartott közművelődési intézmények 1. működéséhez szükséges költségvetési forrást,
2. üzemeltetésének, az épületek  működőképessége megőrzésének, a tárgyi, műszaki és technikai eszközök, berendezések karbantartásának és korszerűsítésének költségeit,
3. alapfeladataiban meghatározott tevékenységek ellátásához a jogszabályok alapján meghatározott és szükséges illetmények és munkabér fedezetét,
4. az egyes kulturális rendezvények szervezéséhez szükséges szakmai munka költségeinek az éves költségvetési rendeletben meghatározott részét.

(3) Az Önkormányzat közművelődési közfeladatot ellátó intézményei – az Önkormányzat előzetes hozzájárulásával - az alapító okiratuk szerinti tevékenységi körükben önállóan pályázhatnak, közvetlen pénzügyi támogatást, felajánlást, adományt fogadhatnak el. Az így támogatott, vállalt cél megvalósítása az intézményi alapfeladatok ellátást nem veszélyeztetheti, a támogatás nyújtásának évét követő években működési többletköltséget nem indukálhat. (4) Az Önkormányzata az éves költségvetési rendeletében foglaltak szerint anyagi támogatást nyújthat az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény szerinti, a közművelődési tevékenységet folytató közösségeknek.**8. Záró rendelkezések****10. §** (1)E rendelet a kihirdetését követő napon lép hatályba.(2)E rendelet rendelkezéseit a folyamatban lévő támogatási szerződések és közművelődési megállapodások megkötése során is alkalmazni kell.(3) Ajka Város Önkormányzata Képviselő-testületének az Önkormányzat Szervezeti és Működési Szabályzatáról szóló 31/2019. (X.24.) önkormányzati rendelet 9. § (7) bekezdése a következő 18. és 19. ponttal egészül ki: „A képviselő-testület hatáskörei közül a következőket ruházza át a Humán és Ügyrendi Bizottságára…18. Ellenőrzi az önkormányzat által fenntartott kulturális közintézmények részére biztosított támogatások, pályázati források felhasználását.19. Javaslatot tesz közművelődési megállapodás megkötésére.”(4) Hatályát  veszti Ajka Város Önkormányzata Képviselő-testületének a helyi közművelődésről szóló 12/2014. (IV.30.) önkormányzati rendelete.**Ajka, 2020. 08. 18.****Schwartz Béla                                                                 Dr. Jáger László**  **polgármester                                                                        címzetes főjegyző**

|  |  |
| --- | --- |
|  |  |
|  |  |
|  |  |
|  |  |
| **A rendelet kihirdetve: 2020. 08. 19. napján.**[**Indokolás**](http://njt.hu/onkorm/attachments2/adl_id/3166/257380/365238/1561457589_indokolas.pdf)1. **§-hoz:**

A rendelet területi és személyi hatályát tartalmazza.1. **§-hoz:**

A rendelet ötévenkénti kötelező felülvizsgálatát rögzíti. 1. **§-hoz:**

Az Önkormányzat közművelődési feladatellátásának alapelveit sorolja fel.1. **§-hoz:**

Értelmező rendelkezéseket tartalmaz, a rendelet alkalmazása vonatkozásában meghatározza a közművelődés és a közművelődési alapszolgáltatás fogalmát.1. **§-hoz:**

A kulturális alapszolgáltatások biztosításának módját sorolja fel a Kultv. 76. § (3) bekezdése szerinti rendben.1. **§-hoz:**

A kulturális alapszolgáltatás szervezeti keretét rögzíti. A feladatot döntően Ajka Város Önkormányzat által fenntartott Nagy László Városi Könyvtár és Szabadidő Központ látja el, de abban részt vesznek gazdasági társaságok, alapítványok, egyesületek, egyéb szervezetek is.1. **§-hoz:**

A rendelkezés értelmében a közművelődési feladatok ellátása során az önkormányzat együttműködik közművelődési feladatokat ellátó szervezetekkel, magánszemélyekkel.1. **§-hoz:**

Közművelődési részfeladat ellátása érdekében az önkormányzat kizárólag a rendelkezésben rögzített feltételekkel köthet közművelődési megállapodást gazdasági társasággal, szervezettel vagy magánszeméllyel. A rendelkezésben rögzítettek biztosítják a feladatellátás megfelelő szakmai színvonalát és költségvetési biztonságát1. **§-hoz:**

A rendelkezés rögzíti, hogy a kulturális alapszolgáltatási feladatok ellátásának fedezete az önkormányzati saját bevétel, a központi költségvetésből származó állami hozzájárulás, a központi forrásból pályázati úton elnyerhető támogatás, elkülönített állami pénzalapokból valamint egyéb támogatóktól pályázati úton elnyerhető támogatás.1. **§-hoz:**

A szakasz hatályba léptető előírást, alkalmazási, módosító és hatályon kívül helyező rendelkezést tartalmaz.**Ajka, 2020. augusztus 18.**  **Dr. Jáger László** **címzetes főjegyző** |  |

 |
|  |
|  |

1. Módosította: a 25/2021.(XI.30.) önkormányzati rendelet [↑](#footnote-ref-1)
2. Az alcím címét módosította: a 25/2021.(XI.30.) önkormányzati rendelet [↑](#footnote-ref-2)
3. Hatályon kívül helyezte \_ a 25/2021. (XI.30.) önkormányzati rendelet [↑](#footnote-ref-3)
4. Módosította: 29/2020.(IX.18) önkormányzati rendelet [↑](#footnote-ref-4)
5. Új (5) bekezdéssel kiegészítette: 29/2020. (IX.18.) önkormányzati rendelet [↑](#footnote-ref-5)
6. Módosította: 29/2020. (IX.18.) önkormányzati rendelet [↑](#footnote-ref-6)